SUID-AFRIKAANSE RADIOLIGA NUUS VIR SONDAG 30 MEI 2021 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans 
sowel as Engels om (08:15 en 08:30 Sentraal Afrika Tyd onderskeidelik uit 
op HF sowel as op verskeie BHEF- en UHF-herhalers. Hierdie uitsendings 
word ook via Echolink herlei deur Johan, ZSGJPL. Die oudio bulletins kan 
afgelaai word vanaf die Liga webwerf by www.sarl.org.za, terwyl die teks 
bulletins by https://sarlnewsbulletin.wordpress.com)/ afgelaai kan word. Om 
by die Mailchimp bulletin e-poslys aan te sluit, stuur `n e-pos aan die SARL 
Sekretaris. 


In die nuus vandag; 
DIE SARL BHF/UHF FM-KOMPETISIE OP 5 JUNIE 


DIE AMSAT SA DUBBELBAND 70 SM / 2 M YAGI MERK IT NOU BESKIK- 
BAAR 


en 
DIE MIDLANDS ARK VELDDAG 

Bly ingeskakel vir meer inligting oor hierdie en ander interessante nuus items. 
DIE SARL BHF/UHF FM-KOMPETISIE OP 5 JUNIE 


Die tweede SARL BHEF/UHF FM-kompetisie duur van 12:00 tot 16:00 UTC 
(14:00 tot 18:00 SAT) op Saterdag 5 Junie met aktiwiteit op 6 en 2 meter en 
70 sentimeter. Kontakte moet tweerigting punt tot punt wees. Stasies moet 
seinverslae uitruil sowel as hul volledige ses-syfer Maidenhead ruitblok. Stasies 
kan een punt per kilometer eis vir `n kontak wat hulle gewerk het. Daar is 
ook `n ruitvierkant vermenigvuldiger. Afstande word outomaties bereken as 
jy die SARL BHF/UHF-logstaat gebruik wat op die SARL Kompetisie blad 
beskikbaar is. Logstate moet teen 23:59 SAT op Sondag 13 Junie 2021 per e- 
pos ingedien word na sarlvhfuhfcontest@gmail.com. Lees die reëls op bladsy 50 
van die 2021 SARL Blouboek. 


DIE SARL BHEF WERKGROEP 


Die SARL BHF Werkgroep het Donderdag aand hul maandelikse vergadering 
gehou. 


Die Bethlehem baken ZSOBET werk tans uitstekend en daar is reeds interes- 
sante verslae oor die werkverrigting van die baken, met sterk seine wat gehoor 
word gedurende onverwagte tye soos 3 uur in die oggend. Die baken word ook 
gerapporteer deur amateurs, wat selfs eenvoudige vertikale mobiele antennes 
gebruik. 


Die vorige Gelyk Golf baken was ook in plekke gehoor waar dit nie verwag is nie, 
maar die nuwe gevorderde baken platvorm wat nou gebruik word, en wat ook 
'n digitale PIA modus sein uitsaai bring baie voordele omdat ons nou die baken 
op baie laer sein-tot-geraasvlakke kan dekodeer. Ons het ook nou die vermoëns 
om die baken te monitor en op te neem 24 uur per dag, 7 dae per week en 356 
dae per jaar en jy hoef nie eens voor jou radio te wees nie. 


Die BHF Werkgroep versoek nou dat alle amateurs, wie die vermoëns het om 
digitale modus te kan werk en die nodige alle-modus BHF radio, of selfs met `n 
SDR ontvanger, na die baken te luister. Al1 wat nodig is om jou radio aangeskakel 
te hou en ingestem op 144.424 MHz HSB. Voer dan die audio na jou rekenaar se 
klank kaart en die P-RX sagteware doen die res. Die sagteware sal automaties 
die PI4 sein dekodeer en in `n lêer opneem. Maak `n afskrif van die lêer en voeg 
jou roepsein en 6 karakter kaartverwysing by die naam van die lêer en stuur 
aan vhfnews@sarl.org.za. 


PERX is 'n klein program wat met rekenaars werk met Microsoft Windows 7 of 
later en Microsoft .Net 4.0 geinstalleer. Die minimum voorgestelde prosesseerder 
spoed is 1 GHr klokspoed en 512 MB geheue. PI-RX vereis ook dat jou rekenaar 
se tyd gesinkroniseer word met `n aanlyn tydbediener, GPS of ander tyd toestelle. 
Meer inligting oor PI-RX en die program self kan verkry word op die webwerf 
van Bo Hansen OZ2M by https:/ /rudius.net /oz2m/software/pi-rx/. Jy sal ook 
daar 'n skakel vind tot die sagteware se handleiding. 


DIE AMSAT SA DUBBELBAND 70 SM / 2 M YAGI MERK IT NOU BESKIK- 
BAAR 


AMSAT SA het Merk IT van `n dubbelband 70 cm / 2 m hand draagbare antenne 
bekendgestel met `n nuwe handvatsel wat makliker is om vas te hou en verbeterde 
koaksiale beëindiging. Die Yagi is opgestel vir die beste prestasie in die amateur 
radio satelliet bande vir 2 m en 70 cm. Die koaks-kabel word met gekrimpte 
koper-punte beëindig in plaas van gesoldeer, wat die omgewings meer robuus 
maak. Die aangedrewe element is aangepas om die verandering in die verbinding 
aan te pas. 


Meer oor die Yagi. Die antenna het `n drywer wat vir 50 ohm ontwerpis. Die 
Yagi het 'n unieke element genaamd die Oop huls”, wat `n direkteur is wat baie 
naby aan die aangedrewe element is. Die aangedrewe element is vir 2 m ontwerp. 
As jy op 70 cm werk, dien die Oop Huls' as deel van die aangedrewe element 
op 70 cm (die derde harmoniese golf van 2 m). 


Die oorspronklike konsep is in 1946 ontwikkel deur Dr J T Bolljahn van die 
Stanford Navorsingsinstituut, maar is eers in die vyftigerjare in amateur ra- 
dio bekendgestel. Die AMSAT SA-weergawe is gebaseer op `n ontwerp deur 
DK7ZB met wysigings deur WB5CXGC. Die eerste Suid-Afrikaanse weergawe 
was 'n samewerking tussen Guy Eales, ZS6GUY en Gary Immelman, ZS6YI. 
Dit is ontwikkel vir YOTA 2018, waar jongmense die antenna gebruik het met 
handstelle om satelliete te werk. 


Die meganiese struktuur is herontwerp deur Gary Immelmann ZS6YI. 'n Spoel 
rondom die boom is bygevoeg om die antenne van die koaks te isoleer en die effek 
wat menslike kontak op die antenna het, te verminder. Daar is 'n handvatsel aan 
die boom aangebring wat dit makliker maak vir die hanteerder om die antenna 
vas te hou en om dit verder te isoleer. Die AMSAT SA Yagi word vervaardig in 
een van Gary Immelmann se fabrieke in Vereeniging. Dit het twee elemente op 
145 MHz en 3 elemente op 435 MHr. 


Vir sy grootte, het die antenne `n uitstekende wins: 145 MHz: 4,12 dBd of 6,3 
dBi en 435 MHz: 6,23 dBd of 8,4 dBi. Die Yagi is breëband met gemete SWR 
byna plat oor al twee bande. Die antenne is “plug and play,” geen gereedskap is 
nodig nie, behalwe om `n koppeling aan die koaks te soldeer. Dit kom volledig 
in 'n drasak met volledige instruksies. Hierdie antenna kan binne enkele minute 
aanmekaar gesit word en uitmekaar gehaal word. Die prys van die MK IT Yagi is 
RA00 vir AMSAT SA en SARL-Iede. Nie-lede betaal R500. Die koerier heffing 
beloop R120 (Postnet na Postnet). Kry `n kwotasie vir ander koerier opsies. 
Vind meer besonderhede en die bestelvorm op www.amsatsa.org.za. 


Jy luister na nuus uitsending van die Suid-Afrikaanse Radioliga. 
DIE MIDLANDS ARK VELDDAG 


Die Midlands Amateur Radio Klub bied 'n velddag aan na, baie jare se afwe- 
sigheid. Vier radioamateurs naamlik ZS5MAX, ZS5WA, ZS5BWY en ZS5KDK 
sal die veldstasie op Vrydag 4 Junie vir drie dae aktiveer. Op Saterdag 5 Ju- 
nie sal omtrent helfte van die klublede by die veldstasie aansluit en aan die 
verrigtinge deelneem met 'n braai in die laatmiddag en sommige sal daar oor 
nag kampeer. Sondagoggend tussen 10:00 en 11:00 sal die stasie opgeruim word. 
Die klub beoog om soveel kontakte moontlik onder die klubroepsein ZS5PMB te 
maak en ook die lede se eie roepseine te gebruik. Hierdie velddag is slegs die be- 
gin en die lede beplan om klubaktiwiteit te vermeerder en aan ander geleenthede 
in die toekoms deel te neem. 


DIE WESRAND KATTEBAK VERKOPING OP 5 JUNIE 


Die Wesrand Klub hou op Saterdag 5 Junie sy volgende kattebak verkoping 
met die hekke wat om 09:30 open. Om `n staanplek te bespreek, kontak Phillip, 
ZSGPVT op selfoon (083 267 3835. Die Kattebak Verkoping vind plaas by die 
Klubhuis in Krotonstraat, Weltevredenpark en dra jou masker. 


KOMPETIESIE NUUS 


Die kompetisie komitee het 7 logstate ontvang vir die eerste been van die SARL 
BHF/UHF Digitale kompetisie wat op 8 en 9 Mei gehou is. Die langste afstand 
wat op 6 meter gewerk is, was 222 km en op 2 meter en 70 cm was dit 367 km. 


1ste Carl Minne, ZS6CBO - 28 340 punte Basis, Enkel-operateur 
2de Pierre Lindeague, ZS4PF - 21 640 punte Basis, Enkel-operateur 
3de Koos Greyvenstein, ZS6KSG - 10 698 Basis, Enkel-operateur 


4de Christo Greyling, ZRGAUI - 10 202 punte Enkel-operateur / Veld 


Die ZS3 Naelloop is goed ondersteun op 16 Mei 2021 met 34 logstate ontvang 
wat toon dat 135 amateurs deelgeneem het en meer as 900 @SOs gemaak is. Al 
die amateur radio klubs in die Noord-Kaap wil almal bedank wat deelgeneem 
het en hul logstate ingedien het. Die uitslag vir die uur-lange Naelloop is: 


1ste Woody Collett, ZS3WL - 86 punte 
2de Theunis Potgieter, ZS2EC - 67 punte 
3de Steve Brooks, ZS35B - 63 punte 

Ade Helmar Otto, ZS1H - 57 punte 


Agt-en-twintig logstate is ontvang vir die SARL 80 m Klub Naelloop wat op 
Woensdag 19 Mei gehou is. Daar is 267 @OSOs gemaak in 155 ruitvierkante en 
110 Klubs. 


1ste Wesrand ARK - 301 punte 

2de die Boland ARK - 250 punte 

3de die Noord-Kaap ARK - 150 punte 
Individuele tellings 

1ste David, ZSIDDK - 71 punte 

2de Romeo, ZS6GARGO - 61 punte 

3de Hans, ZS6KR en Nick, ZSIN - 59 punte 
HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag tot 
matig gaan wees. 'Tans is daar twee sonvlekgroepe met gematigde magnetiese 
samestellings sigbaar en daar word C-klas sonfakkelaktiwiteit verwag. Daar is 
ook `n moontlikheid van M-klas sonfakkels. 


Diegene wat hulle eie frekwensievoorspellings wil doen, kan 'n verwagte effek- 
tiewe sonvlektelling van vyf vir die week gebruik. Radio amateurs kan veral met 
sonsopkoms en laatmiddag goeie DX openinge op die 15 tot 30 m bande verwag. 
Besoek gerus die webtuiste spaceweather.sansa.org.za, vir meer inligting. 


Nou die Dagboek van Gebeure vir die volgende paar weke: 
4 tot 6 Junie — die Midland ARK Velddag 

5 Junie - SARL BHF/UHF @SO Geselligheid 

13 Junie - Hammies Naelloop 

16 Junie —- Jeug Dag; SARL Jeug Naelloop 

17 Junie — Wêreld ORP Dag 


19 Junie - SARL 40 m Ruitvierkant Naelloop 

20 Junie — Vadersdag; AI Asian GG Kompetisie 

22 tot 25 Junie — die SARL Top Band @SO geseligheid 

26 tot 27 Junie — die ARRL Velddag 

1 Julie — Registrasie vir Oktober RAE open 

Om die bulletin mee af te sluit, 'n opsomming van ons hoof berig: 


Die tweede SARL BHEF/UHF FM-kompetisie duur van 12:00 tot 16:00 UTC 
(14:00 tot 18:00 SAT) op Saterdag 5 Junie met aktiwiteit op 6 en 2 meter en 
70 sentimeter. Kontakte moet tweerigting punt tot punt wees. Stasies moet 
seinverslae uitruil sowel as hul volledige ses-syfer Maidenhead ruitblok. 


Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum vooraf gaan nie. 


Luister elke Sondag oggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband deur Louis, ZS5LP en 
verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy ZS6ADY vind op Maandae aande om 19:30 Sen- 
traal Afrika Tyd op 3 620 kHz plaas. 


Ons ontvang graag jou sein rapporte, kommentaar en voorstelle, stuur 'n e-pos 
aan artoday@sarl.org.za. 


Jy het geluister na `n nuus uitsending van die Suid-Afrikaanse Radioliga, saam 
gestel deur Andy Cairns ZS6ADY, geredigeer deur Deon Erwin ZS1ZL en gelees 
lS EE 


Van die nuusspan, die beste wense vir die week vorentoe. 


